Lintu (1881)
On rannalla pieni lintu,
 Ja rant’ on niin autio;
 Vaan etäällä kultalassa
 Jo kohoovi aurinko.

 Ja ruusu-ruskossa viittaa
 Hänt’ aukea portti siell’;
 Oi, sinne pienosen linnun
 Nyt halajaa sydän ja miel’.

 Hän siipensä kohottaavi,
 Päin ruskoa lentelee; –
 Hän heikosti sipsuttaavi
 Ja ilolla laulelee.

 Ain’ edemmäksi hän joutuu,
 Ei katso hän taakseenkaan,
 Siks’ kunnes hän kaikkialla
 Ei näe, kun vettä vaan.

 Ja heikko siipensä katkee,
 Hän laineissa haudan saa;
 Ja ilta-rusossa tähti
 Hymyileevi haudallaan.

Lähde: Vaasan Lehti 20.6.1881.

Josef Julius Wecksell
Runot
Vaasan Lehti
1881

en:The Birdie
sv:Fogeln